জামালপুর সদর থানার ভারপ্রাপ্ত কর্মকর্তা নাসিমুল ইসলাম জানান, গোপন সংবাদের ভিত্তিতে আজ বুধবার গভীর রাতে শহরের ছনকান্দা মাদ্রাসা বালুঘাট এলাকায় মাদকের অভিযান চালাতে গেলে অজ্ঞাত মাদক ব্যবসায়ী (৪০) পুলিশকে লক্ষ্য করে গুলি ছুড়ে। এ সময় পুলিশও পাল্টা গুলি করলে ঘটনাস্থলে অজ্ঞাত মাদক ব্যবসায়ী নিহত হয়। এ সময় তার কাছ থেকে বিদেশী রিভলভার, ৩ রাউন্ড গুলি, ১ হাজার পিচ ইয়াবাসহ ১০০ গ্রাম হিরোইন উদ্ধার করা হয়।